"Матбугат.ру"ны армиядә дә укыйлар (ФОТО)

	Ринат Габдуллин - Мөслим районы Югары Табын авылы егете. Бүген Ринат Псков якларында армия хезмәтендә. Тагын 100 көн хезмәт итәсе бар әле аның.	 
"Ял көннәрендә бер сәгатькә генә телефон белән кулланырга рөхсәт итәләр, шунда интернетка да кереп чыккалыйм," - ди Ринат. Форма кигән егетне "Матбугат.ру"ның "кече энесе" булган "Татар-онлайн" төркемендә күреп алдык. "Вконтакте" социаль челтәрендәге әлеге төркемдә яшьләр дә, өлкәннәр дә үзләренә кызык таба. Ринат та барлы-юклы вакытын сарыф итеп, комментарий язып куйган. Сирәк кенә булса да, "Матбугат.ру"га да керә икән. "Армиядә татар телен онытмаска интернет бар!" - ди Ринат шатланып. Хәер, хезмәттәшләре арасында да татарлар юк түгел. "Хезмәт итү авырмы?" дигән сорауга солдат болай дип җавап бирде: "Бик авыр әйберләр юк, барысына да түзәрлек, килгәч башта армиягә чыныгуы авыррак инде, күнегеп кенә китәргә кирәк, аннары служить итүе җиңеләя".               
	---	
Матбугат.ру

	№ --- | 24.02.2016	


